**נייר עמדה בנושא: זנות בקהילה הטרנסג'נדרית**מוגש מטעם ארגון "מעברים – שינוי בר קיימא לקהילה הטרנסית"

**רקע:**כ-0.58% מהאוכלוסייה הם אנשים טרנסג'נדרים - כ-47,000 איש בישראל [[1]](#footnote-1). מתוך מחקרים בארץ ובעולם עולה כי כמות האנשים הטרנסג'נדרים, בפרט נשים טרנסג'נדריות, מבין הנשים בזנות ומבין הנוער בזנות, לא פרופורציונלי לשיעורם באוכלוסייה.

**זנות טרנסג'נדרית בישראל:**
ישנם גורמים רבים שמובילים לזנות, ביניהם: נידוי מהמשפחה, נשירה ממסגרות חינוכיות, אפליה בעבודה ובדיור וכתוצאה מכך אבטלה, מחוסרות דיור וחוסר יכולת לממן תהליכים פיזיים מצילי חיים. מתוך מציאות זו, **נשים טרנסג'נדריות רבות נאלצות לפנות לזנות על מנת לשרוד**.

כ16% מהנוער בזנות שאותרו בתל אביב מורכב מנערות טרנסגנ'דריות[[2]](#footnote-2) - **פי 28 משיעורן באוכלוסייה הכללית.** גם בתוך עולם הזנות, טרנסיות רבות מעידות על חוויות אישיות קשות – **תקיפות, איומים, גניבות, השפלה פומבית ואלימות קשה** על כל גווניה על רקע זהותן המגדרית. כל זאת בנוסף לאלימות שנשים בזנות חוות בדרך כלל.

**המלצות**:
כדי לפתור את המצב הקיים, אנו רואים כי הדבר הנכון לעשות יהיה להרחיב את זמינות המענים הקיימים לנשים בזנות עבור נשים טרנסיות, אשר פעמים רבות מסורבות גישה לגגונים, בתי מחסה ומרבית השירותים האחרים שנשים בזנות מקבלות אליהם גישה. לאור מצב זה, אנו ממליצים בנוסף **להקים מענים ייעודיים לנשים טרנסיות בזנות**.

יתרה מכך, אנחנו ממליצים על הרחבת תחום המחקר בנושא, שכן כמות הנתונים הקיימים בנושא היא מועטה ויש למצוא נתונים וממצאים נוספים שיוכלו להקל בהקמת מענים לנשים טרנסיות בזנות. בפרט, לדעתנו יש לאסוף סטטיסטיקות ונתונים מהמענים הקיימים עבור נשים בזנות בנוגע לטרנסג'נדריות, ובייחוד נשים טרנסיות בגירות, שכן הנתונים הקיימים בישראל עוסקים רק בנערות.

1. How Many Adults Identify as Transgender in the United-States (2016) [↑](#footnote-ref-1)
2. הדו"ח השנתי של עמותת עלם (2015) [↑](#footnote-ref-2)